ข่าวประชาสัมพันธ์

**อนันตรา บ่อผุด เกาะสมุย ยกระดับวันพักผ่อนของครอบครัว ด้วยคิดส์คลับและทีนโซนโฉมใหม่ พร้อมรีทรีตสำหรับผู้ใหญ่**

*เพลิดเพลินกับพื้นที่ใหม่และประสบการณ์ที่น่าประทับใจสำหรับครอบครัวที่รีสอร์ทหรูชั้นนำบนเกาะสมุย*

อนันตรา บ่อผุด เกาะสมุย รีสอร์ท (Anantara Bophut Koh Samui Resort) รีสอร์ทชั้นนำบนเกาะสมุยที่เหมาะกับกลุ่มครอบครัว เปิดตัวพื้นที่กิจกรรมใหม่พร้อมประสบการณ์ที่ออกแบบมาอย่างพิถีพิถันสำหรับแขกทุกช่วงวัย เพื่อนำเสนอบริการที่เป็นมิตรกับการพักผ่อนแบบครอบครัว โดยการปรับปรุงรีสอร์ทซึ่งตั้งอยู่ท่ามกลางสวนสวยอันเขียวขจีริมหาดบ่อผุดนี้นับเป็นการสะท้อนเสน่ห์และความมีชีวิตชีวาของเกาะสมุย พร้อมมอบประสบการณ์การเดินทางที่ครบครันรวมถึงการเข้าถึงวัฒนธรรมท้องถิ่นอย่างแท้จริง สำหรับแขกผู้เข้าพักทุกช่วงวัยที่แสวงหาความหรูหราควบคู่ไปกับการผจญภัย

**พื้นที่กิจกรรมใหม่สำหรับสำหรับคุณหนู Tree House Kids’ Club และ The Lounge Active Zone**

ทรี เฮาส์ คิดส์ คลับ (Tree House Kids’ Club) โฉมใหม่ พร้อมต้อนรับเด็ก ๆ ด้วยพื้นที่สีสันสดใสและตารางกิจกรรมที่ผสมผสานสาระและความบันเทิงอย่างลงตัว ไม่ว่าจะเป็นงานศิลปะและงานฝีมือ คลาสเรียนทำอาหาร และกิจกรรมผจญภัยบนชายหาด ซึ่งทั้งหมดได้รับการคัดสรรมาเพื่อจุดประกายจินตนาการและความอยากรู้อยากเห็นของเด็ก ๆ โปรแกรม “Samui Way of Life” อันเป็นเอกลักษณ์ของรีสอร์ท ยังเปิดโอกาสให้สมาชิกในครอบครัวได้มาร่วมสัมผัสกิจกรรมที่สะท้อนวิถีชีวิตและความกลมกลืนระหว่างผู้คนกับธรรมชาติ ไม่ว่าจะเป็นการฝึกสมาธิ การไหว้สักการะศาลพระภูมิเจ้าที่ หรือแม้แต่กิจกรรมล่าสมบัติปลาตะเพียนสานอันแสนสนุก

สำหรับเด็กโตก็มีพื้นที่ใหม่ เดอะ เลานจ์ แอคทีฟ โซน (The Lounge Active Zone) ให้ได้เพลิดเพลิน พร้อมพบปะเพื่อนใหม่ โดยมีทั้งเวิร์กช็อปผ้ามัดย้อม ระบายสีกะลามะพร้าวที่เป็นหนึ่งในสัญลักษณ์ของเกาะสมุย เวิร์กช็อปมวยไทยและการปรับสมดุลร่างกายที่ท้าทายทั้งร่างกายและจิตใจ และคลาสทำอาหาร Spice Spoons ให้ทุกวันของการเข้าพักเต็มไปด้วยกิจกรรมใหม่ ๆ แห่งการค้นหาตัวตนและความสนุกตื่นเต้นที่ออกแบบมาเพื่อส่งเสริมการเติบโตของวัยทีน

**กิจกรรมเพื่อสุขภาพและความผ่อนคลายสำหรับผู้ใหญ่**

ในขณะที่เด็ก ๆ สนุกกับกิจกรรมที่ Tree House Kids’ Club และ The Lounge Active Zone โฉมใหม่ แขกผู้ใหญ่สามารถเพลิดเพลินไปกับการพักผ่อนริมสระว่ายน้ำใต้เงาต้นมะพร้าวและต้นปาล์ม เดินเล่นในสวนสวยที่ออกแบบโดย บิล เบนส์เลย์ (Bill Bensley) ภูมิสถาปนิกชื่อดัง หรือผ่อนคลายท่ามกลางชายหาดที่สวยงามของบ่อผุด

อนันตรา สปา (Anantara Spa) ที่การันตีด้วยรับรางวัลมากมายและได้เป็นส่วนหนึ่งของซีรีส์ The White Lotus ซีซัน 3 นำเสนอพื้นที่เขียวชอุ่มพร้อมห้องทรีตเมนต์ส่วนตัว 6 ห้อง ล้อมรอบด้วยสวนน้ำอันเงียบสงบ แขกสามารถเลือกบริการนวดตัว การบำบัดแบบองค์รวม ไปจนถึงโปรแกรมเวลเนสเฉพาะบุคคล สำหรับคุณพ่อคุณแม่ที่ต้องการใช้เวลาทำสปาร่วมกับเด็ก ๆ ที่นี่ยังมีทรีตเมนต์พิเศษสำหรับเด็ก เช่น Little Prince Massage ใช้น้ำมันช็อกโกแลตและส้มเพื่อประสบการณ์ที่ผ่อนคลาย และ Little Princess Massage ที่ผสมผสานการขัดผิวอย่างอ่อนโยนและการนวดตัวด้วยผลิตภัณฑ์ที่มีกลิ่นหอม

แขกที่ต้องการออกกำลังกายระหว่างเข้าพักสามารถใช้บริการฟิตเนสโฉมใหม่ที่มาพร้อมเครื่องออกกำลังกายคาร์ดิโอและเสริมสร้างกล้ามเนื้อจาก Technogym หรือเพลิดเพลินกับวิดีโอจาก Technogym ที่ออกแบบไว้ให้แขกของอนันตราได้ออกกำลังกายในห้องพักส่วนตัว อีกทั้งยังมีคลาสมวยไทยและคลาสศิลปะการต่อสู้และการป้องกันตัวสำหรับทุกช่วงวัยที่สนามมวยเปิดใหม่ เอื้อให้การออกกำลังกายเป็นกิจกรรมสนุกของทุกคนในครอบครัว

**สร้างความทรงจำร่วมกัน**

นอกเหนือจากการพักผ่อนกับกิจกรรมภายในรีสอร์ท ครอบครัวสามารถออกไปสำรวจเกาะพร้อมกิจกรรมท่องเที่ยว อาทิ Passage of the Lotus ที่นำเสนอกิจกรรมทางวัฒนธรรมความเป็นไทย พร้อมพาไปเยี่ยมชมสักการะวัดพระใหญ่และวัดปลายแหลมเพื่อความเป็นสิริมงคล พักชมวิวอันสวยงามและเงียบสงบ เยี่ยมชมช้าง ณ เขตรักษาพันธุ์ช้างในพื้นที่ หรือออกเรือไปยังเกาะแตนและเกาะมัดสุมซึ่งยังมีหาดทรายและแนวปะการังที่สวยงามสมบูรณ์ พร้อมหมูชายหาดรอคอยต้อนรับ

**ที่พักที่ออกแบบมาสำหรับครอบครัว**

อนันตรา บ่อผุด เกาะสมุย รีสอร์ท ประกอบด้วยห้องพักและห้องสวีท 106 ห้อง ด้วยการตกแต่งแบบไทยร่วมสมัย โดยผู้ที่เข้าพักแบบครอบครัวสามารถเลือกพักในห้องแบบพูล สวีท ขนาด 2 ห้องนอน ซึ่งเป็นห้องพักที่มีขนาดกว้างขวางที่สุดของรีสอร์ท รองรับผู้ใหญ่ได้สูงสุด 6 ท่าน ภายในห้องพรั่งพร้อมด้วยความสะดวกสบาย ห้องนั่งเล่น ระเบียงส่วนตัว สระน้ำในตัว ทั้งยังมีทางเชื่อมสู่สระว่ายน้ำริมชายหาดและร้านอาหาร หรือเลือกสัมผัสความผ่อนคลายในห้องแบบดีลักซ์ที่ได้รับการปรับปรุงใหม่ ที่เปิดรับทั้งความร่มรื่นของสวนเขียวขจีและความงามสงบของทะเลอ่าวไทย

**สำรองที่พักและสอบถามข้อมูลเพิ่มเติมเกี่ยวกับข้อเสนอสำหรับครอบครัวได้ที่**

อนันตรา บ่อผุด เกาะสมุย รีสอร์ท

โทร: 077 428 300 อีเมล: [bophutsamui@anantara.com](mailto:bophutsamui@anantara.com)

<https://www.anantara.com/th/bophut-koh-samui>

-จบ-

**ข้อมูลสำหรับบรรณาธิการ**

**อนันตรา โฮเทลส์ แอนด์ รีสอร์ท (Anantara Hotels & Resort)**

อนันตรา เป็นแบรนด์โรงแรมหรู ที่เชื่อมนักเดินทางรุ่นใหม่ เข้ากับสถานที่ ผู้คน และเรื่องราว ผ่านประสบการณ์ของแต่ละบุคคลด้วยการบริการจากใจ ณ หลากหลายจุดหมายสำคัญทั่วโลก โรงแรมและรีสอร์ทในเครืออนันตราทุกแห่งจึงเป็นประตูสู่การเดินทางเพื่อเก็บเกี่ยวประสบการณ์ในแบบของตน ไม่ว่าจะเป็นในเมืองอันทันสมัย  ไปจนถึงกลางทะเลทราย หรือเกาะน้อยใหญ่ อนันตรา พร้อมพานักเดินทางไปสัมผัสกับมนต์เสน่ห์ของท้องถิ่นที่ยังคงซึ่งความหรูหราด้วยการบริการอันเป็นเลิศ ปัจจุบันเครืออนันตรามีโรงแรมและรีสอร์ทที่สวยงามกว่า 50 แห่งทั่วเอเชีย ยุโรป แอฟริกา ตะวันออกกลาง และมหาสมุทรอินเดีย

อนันตราเป็นส่วนหนึ่งของกลุ่มโรงแรม [ไมเนอร์ โฮเทลส์](https://www.minorhotels.com/en/loyalty?_gl=1*1uab1sf*_gcl_au*MjU3NzA5NzA2LjE3NTQzNjg5NzA.*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTQzNjU0MjYkbzc2NyRnMSR0MTc1NDM2OTAyMyRqNiRsMCRoMTAzNDgyMDAzMg..) และเป็นสมาชิกของโปรแกรมสะสมคะแนน [Minor DISCOVERY](https://www.minorhotels.com/en/loyalty) ซึ่งเป็นส่วนหนึ่งของ GHA DISCOVERY

ดูรายละเอียดเพิ่มเติมได้ที่ [anantara.com](https://www.anantara.com/) และติดตามได้ทาง [Facebook](https://www.facebook.com/anantara), [Instagram](https://www.instagram.com/anantara_hotels/), [TikTok](https://www.tiktok.com/@anantarahotels), [X](https://x.com/anantara_hotels) และ [YouTube](https://www.youtube.com/user/AnantaraJourneys)